Λούκας Γιώρκας

Βιογραφικό

Στα 9 του χρόνια ξεκινάει μαθήματα κλασικής κιθάρας στο Trinity College of London τα οποία και ολοκληρώνει με επιτυχία, παίρνοντας το Grade 8, στα 16 του. Ταυτόχρονα αρχίζει μαθήματα Βυζαντινής μουσικής και επιτελεί μέλος της Βυζαντινής χορωδίας της Μητρόπολης Κιτίου. Σε ηλικία 10 μόλις ετών γίνεται επίσης μέλος της Φιλαρμονικής ορχήστρας του δήμου Αραδίππου παίζοντας τρομπόνι.
Ως έφηβος συμμετέχει σε διάφορες εκδηλώσεις με το φωνητικό σύνολο «VOX» και με τη χορωδία του δήμου Λάρνακας παρουσιάζοντας το «Άξιον Εστί» του Μίκη Θεοδωράκη ως σολίστας. Φτιάχνει επίσης τη δική του μπάντα και τραγουδά σε διάφορες ροκ και λαϊκές σκηνές της Κύπρου. Συμμετέχει επίσης ως μέλος του χορευτικού συγκροτήματος του Πολιτιστικού Ομίλου της Ομόνοιας Αραδίππου για αρκετά χρόνια.
Ξεχωριστή στιγμή για τον Λούκα ήταν το 2002 όπου σε ηλικία 16 χρονών κερδίζει το 1ο βραβείο στον 12ο διαγωνισμό Σύνθεσης Κυπριακού Τραγουδιού που διοργανώνει το κρατικό κανάλι της Κύπρου, ΡΙΚ, με το τραγούδι «Το Στοίσιημαν» σε στίχους του Κύπριου ποιητή κ. Χρηστάκη Χασάπη και μουσική του κ. Θεόδωρου Σολομωνίδη.
Ο Λούκας Γιώρκας από τα πρώτα χρόνια της ζωής του, ως πολυσχιδής προσωπικότητα, δείχνει άλλο ένα ταλέντο του που αφορά το ποδόσφαιρο. Συγκεκριμένα από πολύ μικρή ηλικία προπονείται με τις ακαδημίες της Ομόνοιας Αραδίππου, ακολουθώντας τα βήματα του πατέρα του, Αντρέα Γιώρκα, γνωστού ποδοσφαιριστή της Κύπρου, όπου και γνωρίζει πολλές επιτυχίες και όχι μόνο. Στο Παγκύπριο Πρωτάθλημα Β’, Γ’, και Δ’ κατηγορίας κάτω των 17, η ομάδα του φτάνει 3 διαδοχικές χρονιές στον τελικό, από τις οποίες τις 2 κατακτά το τρόπαιο και την τρίτη παραλίγο να το κατακτήσει. Ως βασικό στέλεχος αυτής της επιτυχίας, το ποδοσφαιρικό ταλέντο του Λούκα γίνεται αντιληπτό από τον προπονητή της εθνικής ομάδας της Κύπρου κάτω των 17, αργότερα και κάτω των 19, με  αποτέλεσμα να κληθεί να αγωνιστεί ως βασικό στέλεχος της ομάδας τόσο σε φιλικά όσο και σε επίσημα παιχνίδια με το εθνόσημο της Κύπρου στο στήθος αριστερά και λίγο πιο κάτω. Σε ηλικία 17 χρονών και για 2 χρόνια αποτελεί πλέον και βασικό μέλος της ομάδας ανδρών της Ομόνοιας Αραδίππου
Το 2005 σε ηλικία 19 χρονών και αφού ολοκληρώνει τη στρατιωτική του θητεία, αναχωρεί στην Ελλάδα για να σπουδάσει στο Πανεπιστήμιο Πατρών στο τμήμα Βιολογίας. Εκεί παράλληλα με τις σπουδές του, συνεχίζει να ασχολείται με τη μουσική τραγουδώντας σε μικρά «φοιτητομάγαζα».
Το 2008 σε ηλικία 22 χρονών και με αφορμή τη συμμετοχή του στο X-Factor ταξιδεύει με δυσκολία προς την Αθήνα. Μετά από 4 μήνες και ενώ ο διαγωνισμός προβάλλεται στην τηλεόραση με μεγάλη επιτυχία και υψηλά νούμερα, ο Λούκας ψηφίζεται από το τηλεοπτικό κοινό και αναδεικνύεται νικητής του 1ου ελληνικού X-Factor. Ακολούθως κυκλοφορεί τον πρώτο του δίσκο με τίτλο «Μαζί» από τη δισκογραφική εταιρεία Sony Music, που περιέχει 5 τραγούδια σε μουσική του καταξιωμένου συνθέτη κ. Γιώργου Θεοφάνους και σε στίχους του κ. Θάνου Παπανικολάου. Ο δίσκος γίνεται χρυσός σε πολύ μικρό χρονικό διάστημα, με βάση τον αριθμό των πωλήσεών του. Τραγουδάει σε σκηνές της Αθήνας και κάνει πάρα πολλές εμφανίσεις στην υπόλοιπη Ελλάδα, Κύπρο και στο εξωτερικό. Συνεργάζεται με πολύ μεγάλα ονόματα του Ελληνικού πενταγράμμου με κορυφαίο τον Δημήτρη Μητροπάνο.
Σταθμό στη ζωή αλλά και στην καριέρα του Λούκα αποτελεί η συμμετοχή του στον Ευρωπαϊκό διαγωνισμό τραγουδιού της Eurovision το 2011 εκπροσωπώντας την Ελλάδα με το τραγούδι «Watch my Dance» σε μουσική του κ. Γιάννη Χριστοδουλόπουλου και στίχους της Ελεάνας Βραχάλη και το οποίο κυκλοφορεί από τη δισκογραφική εταιρεία Minos EMI. Μια μουσική μίξη της ξένης ραπ μουσικής και του Ελληνικού Ζεϊμπέκικου. Ο Λούκας κατακτά την 7η θέση ανάμεσα σε 43 χώρες – συμμετέχοντες. 
Τα επόμενα χρόνια κυκλοφορεί ως digital single τραγούδια που φέρουν την υπογραφή μερικών από τους καλύτερους σύγχρονους δημιουργούς της χώρας συνεχίζει τις εμφανίσεις του σε όλη την Ελλάδα αλλά και στο εξωτερικό.
Στα 28 του χρόνια, το 2014, εμπνέεται και γράφει την ταινία μικρού μήκους 3D animation με τίτλο «Το μυστικό της Νίκης» (σενάριο, μουσική, στίχους και επιμέλεια παραγωγής), που αφορά στην πρόληψη της παιδικής σεξουαλικής κακοποίησης και συμπεριλαμβάνεται στην καμπάνια «Ένα στα Πέντε» του Συμβουλίου της Ευρώπης. «Το μυστικό της Νίκης» έχει απήχηση και διεισδυτικότητα στις παιδικές ηλικίες με αποτέλεσμα να σπάσει η σιωπή των θυμάτων και οι καταγγελίες να πολλαπλασιαστούν. Στο πλαίσιο της προσπάθειας γνωστοποίησης του μηνύματος του εργαλείου σε Ευρωπαϊκό και όχι μόνο επίπεδο, η ταινία μεταγλωττίζεται σε 3 διαφορετικές γλώσσες (αγγλικά, αραβικά και λουξεμβουργιανά) και διανέμεται σε αγγλόφωνα σχολεία σε όλη την Ελλάδα, σε στρατόπεδα συγκέντρωσης Σύριων προσφύγων και υιοθετείται ως εργαλείο ενημέρωσης από το υπουργείο Παιδείας του Λουξεμβούργου. Τέλος, «Το μυστικό της Νίκης» συγκαταλέγεται στις καλύτερες πρακτικές της Ευρώπης για το 2014. Άλλες πρακτικές που συγκαταλέγονται στις καλύτερες για το 2014 είναι η ανακύκλωση και ο περιορισμός των εκτυπώσεων.
Επίσης συνθέτει τον 1ο ύμνο της Ομόνοιας Αραδίππου, 85 χρόνια από τη δημιουργία της ομάδας, γράφοντας τους στίχους, τη μουσική και ερμηνεύοντάς τον ο ίδιος. Στην παρουσίαση του ύμνου, που έλαβε χώρα στην παλιά του γειτονιά, ο Λούκας αφιέρωσε το τραγούδι στην ομάδα, παρουσία τοπικών παραγόντων και της οικογένειάς του.
Το 2018 κυκλοφορεί το 2ο επεισόδιο της ταινίας «Το μυστικό της Νίκης» με τίτλο «Η περιπέτεια του Βίκτωρα» του οποίου και πάλι υπογράφει το σενάριο, τη μουσική, τους στίχους αλλά και την επιμέλεια ολόκληρης της παραγωγής. Η ταινία προβλέπεται να ολοκληρωθεί σε τρία επεισόδια.